Michael Douglas, primit de președintele Zelenski la Kiev: „Sunteți o sursă de inspirație pentru țara noastră”
Președintele ucrainean Volodimir Zelenski l-a primit la Kiev pe actorul american Michael Douglas și pe fiul său, Dylan. În cadrul unei întâlniri care a fost documentată într-un scurt clip video publicat de Zelenski pe contul său de X/Twitter, cei doi au discutat despre situația din Ucraina, cooperarea cu partenerii internaționali și sprijinul acordat țării în contextul războiului.